साँवन के सहनइया भदोइया के किच-किच ए।
 सुगा-सुगइया के पेट, बेदन कोई न जानये हे।
 अँगना बहारइत चेरिया, त सुनहऽ बचन मोरा हे।
 जुगवा खेलइते तोंहों बबुआ, त सुनहऽ बचन मोरा हे।
 पसवा त गिरलइ बेल तर, अउरो बबूर तर हे।
 डाँड़ मोरा फाट हे कसइली जाके, ओटिया चिल्हकि मारे हे।
 मचिया बइठल तोहें मइया, त सुनहऽ बचन मोरा हे।
 तुहूँ त हऽ मोर बबुआ, त रउरो बंसराखन हे।
 सउरिया बइठल तोहें धनिया त सुनहऽ बचन मोरा हे।
 लेहु परभु नाक के बेसरिया त मइया के समद दहु हे।
 मचिया बइठल तोहे चाची, त सुनहऽ बचन मोरा हे।
 सामन के समनइया तो, भादो के किच-किच हे।
 घड़ी रात गेलइ पहर रात होरिला जलम लेल हे।
 अँगना बहारइत चेरिया त सुनहऽ बचन मोरा हे। 